OVO Hydro

OVO Hydro (tidligere The SSE Hydro) er en innendørs flerbruksarena i Glasgow i Skottland i Storbritannia. Arenaen er den største av sitt slag i Skottland. Den ble opprinnelig kalt The Hydro etter hovedsponsoren Scottish Hydro Electric. Den ble senere omdøpt til SSE Hydro, og hadde dette navnet frem til 2021, da arenaen skiftet til sitt nåværende navn.

Arenaen ble offisielt åpnet 30. september 2013 med en konsert med Rod Stewart. Arenaen huser konserter med store internasjonale artister, internasjonale underholdnings- og idrettsarrangementer. OVO Hydro har en makskapasitet på  publikummere og har over 1 million besøkende hvert år.

Bakgrunn 

Planene for The Hydro startet i 2001 i forbindelse med utviklingen og oppgraderingen av Queens Dock i Glasgow. I mai 2003 var planene for en underholdningsarena klare, med plass til  sittende og 2000 ståplasser.

De London-baserte arkitektene Foster + Partners ble valgt som arkitekter, mens det Glasgow-baserte selskapet Elphinsone fikk jobben med å utvikle tomten.

Arenaen design ble offentliggjort i oktober 2005, og utbyggeren SECC fikk byggetillatelse i 2006.

Bygging 
Byggearbeidene startet februar 2011. I november samme år startet arbeidene med taket, og taket ble fullført i april 2013. Veggplatene ble montert fra mai 2013, og hele bygget stod ferdig samme høst.

Takbrannen i 2013 
Rundt klokken 15.20 søndag 8. juni 2013 ble det meldt om flammer fra det dom-formede taket. Rundt 40 brannfolk fra Scottish Fire and Rescue Service rykket ut og fikk slukket brannen. Brannen ble utløst av gnister fra sveisearbeider på taket. Ti dager senere kunne utbyggeren melde at byggearbeidene ikke ville bli forsinket av brannen. Arenaen åpnet som planlagt i september samme år.

Referanser

Eksterne lenker 

 

Byggverk i Glasgow
Kultur i Glasgow
Byggverk fullført i 1990